text: Luca Bressan: "La parròquia pot comparar-se al pobre Jonàs, al mar, en una tempesta" - Arquebisbat de Barcelona
  Amb una ponència arribada de Milan, Luca Bressan ha posat punt i final a la segona sessió del Congrés Internacional de Pastoral de les Grans Ciutats, amb la conferència 'Individu, persona, comunitat en la gran ciutat'. L'italià, contundent, ha comparat la situació de l'Església amb la de Jonàs, al mig de la tempesta, i considera que s'ha de tenir el coratge de David per saber sortir-se'n de la tempestat.
  "La ciutat està canviant el cristianisme i les seves institucions", ha comentat Luca Bressan. El cristianisme està cridat a renegociar amb la cultura urbana dintre de la quotidianitat de les seves relacions i de la seva activitat. La cultura urbana obliga al cristianisme a repensar el seu funcionament social i institucional i, en particular, interroga l'experiència eclesial en les seves tres dimensions fonamentals: el concepte d'institució, el d'autoritat i la idea de territori.
  L'Església ha de buscar una comunitat alternativa, basada en l'Evangeli, que sigui testimoni de pau.
  Cristianisme urbà
  Seguint l'Evangelii Gaudium, Bressan proposa una gramàtica del cristianisme urbà que es basi en 'fer olor d'ovella', en anunciar el missatge cristià i experiències fonamentals que simbolitzin la pertinència i el sentit de l'existència.